《孤柞叹》
清代·蒋湘垣

龙鳞犀甲云垂地，百尺搀天入天际。斩以斤斧引以绳，谷倒岩天倏憔悴。

森然古色据当路，故老不知几年岁。孤根裂下劫灰余，铁干排空走元气。

屈曲惭非梁栋材，支离委绝亦可哀。土人言此无所用，杀代不异草与莱。

吾闻物以不材老，惜其自养到合抱。乍可萧条凌雪霜，忍看埋没随百草。

翻思物理岂有极，汉宫五柞亦萧瑟。垂杨袅袅不自持，太息风前尔何物。

作者简介：蒋湘垣，字师大，湘乡人。嘉庆乙丑进士。